Μορίς Ερζόγκ

Ο Μορίς Ερζόγκ (15 Ιανουαρίου 1919 – 13 Δεκεμβρίου 2012) ήταν Γάλλος ορειβάτης και πολιτικός, που γεννήθηκε στη Λιόν. Ήταν αρχηγός της αποστολής που κατέκτησε την πρώτη κορυφή 8.000, το Αναπούρνα το 1950, μαζί με τον Λουί Λασενάλ. Επιστρέφοντας από την αποστολή, έγραψε ένα μπεστ σέλερ στο οποίο περιγράφει την πρώτη ανάβαση.

 Στις 3 Ιουνίου 1950, ο Ερζόγκ και ο Λουί Λασενάλ έγιναν οι πρώτοι ορειβάτες στη σύγχρονη ιστορία που σκαρφάλωσαν κορυφή 8.000 μέτρων φτάνοντας στην κορυφή του Αναπούρνα των Ιμαλαΐων, το 10ο υψηλότερο βουνό στον κόσμο. Η ανάβαση ήταν αξιοσημείωτη, γιατί η κορυφή εξερευνήθηκε, αναγνωρίστηκε και σκαρφαλώθηκε μέσα σε μία ορειβατική σεζόν, χωρίς τη χρήση βοηθητικού οξυγόνου. Είναι επίσης από τις λίγες «οκτάρες» που σκαρφαλώθηκαν με την πρώτη προσπάθεια. Το γεγονός προκάλεσε μεγάλη αίσθηση η οποία μπορεί να παραλληλιστεί με την πρώτη ανάβαση του Έβερεστ τρία χρόνια αργότερα, το 1953, από τους Έντμουντ Χίλαρι και Τένσινγκ Νοργκέι. Η κατάβαση αποδείχτηκε ιδιαίτερα επικίνδυνη. Και οι δύο ορειβάτες είχαν ελαφριές μπότες για την ημέρα κορυφής. Αυτό, σε συνδυασμό με το γεγονός ότι ο Ερζόγκ έχασε τα γάντια του κοντά στην κορυφή, καθώς και μια νύχτα αναγκαστικού μπιβουάκ σε ένα κρεβάς σε έναν υπνόσακκο μοιρασμένο σε 4εις ορειβάτες (Λουί Λασενάλ, Γκαστόν Ρεμπουφά, Λιονέλ Τερέ και Ερζόγκ) είχε ως αποτέλεσμα να υποστούν εκτεταμένα κρυοπαγήματα, με επακόλουθη γάγγραινα που απαίτησε τον άμεσο ακρωτηριασμό από τον γιατρό της αποστολής. Οι δύο ορειβάτες κορυφής έχασαν όλα τα ακροδάχτυλα των ποδιών τους, ενώ ο Ερζόγκ έχασε τα περισσότερα δάχτυλα των χεριών του. Το Αναπούρνα ξανασκαρφαλώθηκε μετά από 20 χρόνια το 1970, όταν μια βρετανική στρατιωτική αποστολή υπό τον ορειβάτη Κρις Μπόνινγκτον σκαρφάλωσε τη γαλλική διαδρομή στη βόρεια όψη, με παράλληλη ανάβαση της νότιας όψης. Η τέταρτη ενάβαση έγινε μετά από επτά χρόνια. Η αφήγηση του Ερζόγκ για την αποστολή δημοσιεύτηκε πρώτα το 1951 στα Γαλλικά, κατόπιν στα Αγγλικά το 1952 με τίλο Annapurna. Το βιβλίο πούλησε 11 εκατομμύρια αντίτυπα από το 2000, περισσότερα από οποιονδήποτε άλλο ορειβατικό τίτλο. Θεωρείται πως η συγκεκριμένη αφήγηση της αποστολής καθιέρωσε την ορειβατική φήμη του Ερζόγκ και ενέπνευσε μια γενεά ορειβατών. Ωστόσο, ορισμένες λεπτομέρειες της αφήγησης του Ερζόγκ για την ημέρα κορυφής αμφισβητήθηκαν από δημοσιεύσεις και αφηγήσεις άλλων μελών της αποστολής, κυρίως από μία βιογραφία του Γκαστόν Ρεμπουφά και μεταθανάτιες δημοσιεύσεις, το 1996, περιοδικών για τον Λουί Λασενάλ. Το βιβλίο του 2000 True Summit: What Really Happened on the Legendary Ascent of Annapurna του Ντέιβιντ Ρόμπερτς αποδίδει μια όψη αυτής της διαφωνίας. Ο Ερζόγκ έγινε Υπουργός Νεότητας και αθλητισμού από το 1958 έως το 1963 και δήμαρχος της αλπικής κοινότητας Σαμονί. Υπήρξε μέλος της Διεθνούς Ολυμπιακής Επιτροπής επί είκοσι πέντε έτη από το 1970 και ήταν επίτιμο μέλος από το 1995. Είναι Αξιωματικός της Λεγεώνος της Τιμής και κάτοχος του Πολεμικού Σταυρού 1939–1945, για τη στρατιωτική του υπηρεσία στα χρόνια 1939-45. Ο Ερζόγκ ήταν απόφοιτος της Ανώτατης Εμπορικής Σχολής του Παρισιού. Herzog, Maurice (1952). Annapurna, First Conquest of an 8000-meter Peak. New York, New York: E. P. Dutton & Co. Library of Congress Catalog Card No: 52-12154. (first American printing) Herzog, Maurice (1997). Annapurna. New York, New York: The Lyons Press. ISBN 1-55821-549-2. (current American edition) Terray, Lionel (2000). Conquistadors of the Useless. London, UK: Baton Wicks Publications. ISBN 1-898573-38-7. (current English edition - original French edition 1961) Hattingh, Garth (1999). Top Climbs of the World. London, UK: New Holland Publishers, Ltd. ISBN 1-85974-085-5. Roberts, David (2002). True Summit: What Really Happened on the Legendary Ascent of Annapurna. New York, NY, USA: Touchstone/Simon & Schuster. ISBN 0-7432-0327-5. Obituary: David Roberts, Pioneering French Climber and Author Maurice Herzog Dies